บาทเปิด 32.72 บาทต่อดอลลาร์ อ่อนค่า
เงินบาทเปิดตลาด 32.72 บาทต่อดอลลาร์ อ่อนค่าตามทิศทางภูมิภาคหลังดอลล์แข็ง มองกรอบวันนี้ 32.65-32.80 จับตายอดค้าปลีกสหรัฐฯ
14 ธ.ค. 2561

เงินบาทเปิดตลาด 32.72 บาทต่อดอลลาร์ อ่อนค่าตามทิศทางภูมิภาคหลังดอลล์แข็ง มองกรอบวันนี้ 32.65-32.80 จับตายอดค้าปลีกสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 32.72 บาท/ดอลลาร์ จากเย็นวานนี้ที่ปิดตลาดที่ระดับ 32.70/73 บาท/ดอลลาร์
"ดอลลาร์แข็งค่าเทียบกับยูโรและเยน หลังการประชุม ECB มีมติคงอัตราดอกเบี้ยนโยบายและประกาศยุติโครงการเข้าซื้อพันธบัตรตามมาตรการผ่อนคลายเชิงปริมาณ (QE) ในช่วงสิ้นเดือนนี้ พร้อมทั้งได้ปรับลดคาดการณ์เศรษฐกิจยูโรโซนทั้งในปีนี้และปีหน้า พร้อมกับเตือนว่าเศรษฐกิจมีความเสี่ยงที่จะเผชิญภาวะขาลงและปรับเพิ่มตัวเลขคาดการณ์เงินเฟ้อในปีนี้ สู่ระดับ 1.8% จากการดีดตัวขึ้น ของค่าจ้าง"นักบริหารเงิน กล่าว
สำหรับทิศทางค่าเงินบาทวันนี้ คาดว่าจะเคลื่อนไหวในกรอบ 32.65-32.80 บาท /ดอลลาร์ จับตาตัวเลขยอดค้าปลีกของสหรัฐฯ